Document ID: 32003D0764

Odločba Komisije
z dne 15. oktobra 2003
o spremembi Odločbe 97/296/ES o določitvi seznama tretjih držav, iz katerih je dovoljen uvoz ribiških proizvodov za prehrano ljudi, ki se nanaša na Zelenortske otoke, Belize, Francosko Polinezijo, Združene arabske emirate in Nizozemske Antile
(notificirano pod dokumentarno številko K(2003) 3666)
(Besedilo velja za EGP)
(2003/764/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za pripravo seznamov obratov v tretjih državah iz katerih države članice dovolijo uvoz določenih proizvodov živalskega porekla, ribiških proizvodov ali živih školjk [1], kakor je bila nazadnje spremenjena z Uredbo (ES) št. 806/2003 [2] in zlasti člena 2(2) in (3) Odločbe,
ob upoštevanju naslednjega:
(1) Odločba Komisije 97/296/ES [3], kakor je bila nazadnje spremenjena z Odločbo 2003/606/ES [4], navaja države in ozemlja, iz katerih je dovoljen uvoz ribiških proizvodov za prehrano ljudi. Del I Priloge k Odločbi 97/296/ES navaja države in ozemlja, ki jih zajema posebna odločba na podlagi Direktive 91/493/EGS [5], del II pa navaja imena tistih, ki izpolnjujejo pogoje v skladu s členom 2(2) Odločbe 95/408/ES.
(2) Odločbe Komisije 2003/763/ES [6], 2003/759/ES [7], 2003/760/ES [8], 2003/761/ES [9] in 2003/762/ES [10] določajo posebne pogoje za uvoz ribiških proizvodov s poreklom iz Zelenortskih otokov, Belizeja, Francoske Polinezije, Združenih arabskih emiratov in Nizozemskih Antilov, v tem zaporedju. Te države je torej treba dodati na seznam v delu I Priloge k Odločbi 97/296/ES.
(3) Odločbo 97/296/ES je zato treba ustrezno spremeniti.
(4) Ta odločba naj začne veljati isti dan kakor Odločbe 2003/759/ES, 2003/760/ES, 2003/761/ES in 2003/762/ES za uvoz ribiških proizvodov iz Belizeja, Francoske Polinezije, Združenih arabskih emiratov in Nizozemskih Antilov.
(5) Za uvoz ribiških proizvodov iz Zelenortskih otokov naj ta odločba začne veljati isti dan kakor Odločba 2003/763/ES, ker prehodno obdobje ni potrebno.
(6) Ukrepi, predvideni v tej odločbi, so v skladu z mnenjem Stalnega odbora za prehransko verigo ljudi in zdravstveno varstvo živali -
SPREJELA NASLEDNJO ODLOČBO:
Člen 1
Priloga k Odločbi 97/296/ES se nadomesti z besedilom v Prilogi k tej odločbi.
Člen 2
Ta odločba se začne uporabljati od 8. decembra 2003 za uvoz ribiških proizvodov iz Belizeja, Francoske Polinezije, Združenih arabskih emiratov in Nizozemskih Antilov.
Ta odločba se začne uporabljati od 27. oktobra 2003 za uvoz ribiških proizvodov iz Zelenortskih otokov.
Člen 3
Ta odločba je naslovljena na države članice.
V Bruslju, dne 15. oktobra 2003

Labels: 0
3
18
6